# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 23469**

**Λιβαδειά 5/12/2023**

**ΑΠΟΣΠΑΣΜΑ**

Από το πρακτικό της αριθμ.2023-26ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **251**

**ΘΕΜΑ** : **Παραχώρηση χώρου για την εγκατάσταση του σταθμού υποβίβασης πίεσης (σταθμός MR 19/4bar) επί των οδών Χαιρωνείας & Ρούμελης στην πόλη της Λιβαδειάς.**

Στη Λιβαδειά σήμερα την 29η Νοεμβρίου 2023, ημέρα Τετάρτη και ώρα 18:00 , συνήλθε σε  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **22778/24-11-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζεσμετζής Εμμανουήλ |
|  | Μητάς Αλέξανδρος | 2 | Γιαννακόπουλος Βρασίδας |
|  | Δήμου Ιωάννης | 3 | Νταντούμη Ιωάννα |
|  | Αποστόλου Ιωάννης | 4 | Πούλου Παναγιού |
|  | Καράβα Χρυσοβαλάντου Βασιλική | 5 | Γαλανός Κων/νος |
|  | Σάκκος Μάριος | 6 | Πούλος Ευάγγελος |
|  | Μερτζάνης Κων/νος | 7 | Φορτώσης Αθανάσιος |
|  | Σαγιάννης Μιχαήλ | 8 | Γερονικολού Λαμπρινή |
|  | Τόλιας Δημήτριος | 9 | Μπράλιος Νικόλαος |
|  | Καπλάνης Κων/νος | 10 | Καλέα Ανδρονίκη |
|  | Τζουβάρας Νικόλαος | 11 | Καραμάνης Δημήτριος |
|  | Καράλης Χρήστος | 12 | Σπυρόπουλος Δημοσθένης |
|  | Κοτσικώνας Επαμεινώνδας | 13 | Παπαϊωάννου Λουκάς |
|  | Αρκουμάνης Πέτρος |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Πλιακοστάμος Κων/νος |  |  |
|  | Χέβα Αθανασία (Νάνσυ) |  | Οι οποίοι δεν παρευρέθησαν |
|  | Τουμαράς Βασίλειος |  | αν και κλήθηκαν νόμιμα |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **22778/24-11-2023**   πρόσκληση της Προέδρου εκτός της Προέδρου της Κοινότητας Προφήτη Ηλία κας Παπαδά Αγγελικής.

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 6Ο θέμα της ημερήσιας διάταξης της υπ αριθμ 22778/24-11-2023  πρόσκλησης (9ο στον Πίνακα Θεμάτων Συνεδρίασης ) η Πρόεδρος έθεσε υπόψη των μελών του Δημοτικού Συμβουλίου , την υπ αριθμ.44/2023 Απόφαση της Κοινότητας Λιβαδειάς σύμφωνα με την οποία εισηγείται στο Δημοτικό Συμβούλιο μέσω του Τμήματος Εσόδων και Περιουσίας της Δ/νσης Οικονομικών Υπηρεσιών του Δήμου σχετικά με την δωρεάν παραχώρηση στην Δημόσια Επιχείρηση Δικτύων Διανομής Αερίου (ΔΕΔΑ) δημοτικού χώρου που βρίσκεται στη συμβολή των οδών Ρούμελης και Χαιρωνείας, προκειμένου να εγκατασταθεί σταθμός υποβιβασμού πίεσης από τα 19 bar στα 4 bar .

Στη συνέχεια το λόγο έλαβε ο επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. Καπλάνης, ο οποίος εξέφρασε την διαφωνία του σχετικά με την δωρεάν παραχώρηση σε μια ιδιωτική εταιρεία , για να κάνει την δουλειά της, του χώρου που πριν λίγο απαλλοτριώσαμε και τον πληρώσαμε εμείς . Η εταιρεία λοιπόν κατά την άποψή μας οφείλει για το λόγο αυτό να κάνει κάτι ανταποδοτικότερο προς το Δήμο και προς το συμφέρον των δημοτών μας. Επιπλέον δήλωσε ότι αυτός καθαυτός ο σταθμός όταν κατασκευασθεί και λόγω των συνθηκών που προκύπτουν από την κλιματική αλλαγή θα αποτελέσει δημόσιο κίνδυνο, αλλά και συνεχή φόβο για τους κατοίκους της περιοχής σε περίπτωση που κάτι δεν λειτουργήσει σωστά. Για όλους αυτούς τους λόγους δήλωσε ότι θα καταψηφίσει.

Λαμβάνοντας το λόγο ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτσικώνας Επαμεινώνδας εξέφρασε και αυτός την ανησυχία του δηλώνοντας παράλληλα, ότι θα μπορούσε αυτός ο χώρος που παραχωρήθηκε να είναι εκτός πόλης ώστε να εξαλειφθούν οι όποιες ανησυχίες. Δήλωσε παράλληλα ότι η όποια διαπραγμάτευση σχετικά με την ανταπόδοση της εταιρείας στο Δήμο, προς τα σχολεία , τις ευάλωτες κοινωνικά ομάδες , τους απόρους κ.λπ. θα μπορούσε να είχε γίνει από πολύ καιρό πριν προκειμένου να διασφαλίσουμε τα όποια κέρδη από αυτή τη συμφωνία και δήλωσε ότι θα καταψηφίσουν .

Απαντώντας ο κ. Δήμαρχος τόνισε ότι η αρχική συμφωνία είχε γίνει από την προηγούμενη δημοτική αρχή και ήταν η δωρεάν παραχώρηση χώρου στην περιοχή του Σταθμού Βιολογικού Καθαρισμού. Η εταιρεία λοιπόν είχε συμφωνήσει ότι οι πρώτες 1000-1500 παροχές να είναι δωρεάν . Όμως ζητήθηκε για τον καλύτερο έλεγχο και λειτουργία του συστήματος ο χώρος που θα παραχωρούνταν να είναι όσο πιο κοντά γίνεται στην πόλη και για το λόγο αυτό καταλήξαμε σε αυτή την εισήγηση για την παραχώρηση του συγκεκριμένου χώρου που είναι απόλυτα ασφαλής μιας και έχει ελεγχθεί και από τις υπηρεσίες του στρατού. Επιπλέον πρόσθεσε ότι είναι στο χέρι της νέας δημοτικής αρχής η διεκδίκηση καλύτερων όρων προς το συμφέρον των δημοτών της πόλης αλλά και των δομών του Δήμου.

Στη συνέχεια η Πρόεδρος ζήτησε από τα μέλη του Δημοτικού Συμβουλίου να ψηφίσουν σχετικά .

Υπέρ ψήφισαν οι δημοτικοί σύμβουλοι κ.κ 1)Καλογρηάς Αθανάσιος, 2) Δήμου Ιωάννης, 3) Αποστόλου Ιωάννης,, 4). Σαγιάννης Μιχαήλ, 5) ) Μητάς Αλέξανδρος ,6 ) Μερτζάνης Κων/νος, 7) Σάκκος Μάριος 8) Τόλιας Δημήτριος , 9) Καπλάνης Κων/νος, 10) Τζουβάρας Νικόλαος 11) καραλής Χρήστος 12) Πλιακοστάμος Κων/νος 13) Χέβα Αθανασία 14) Τουμαράς Βασίλειος 15) Κατής Χαράλαμπος και 16) Καράβα Χρυσοβαλάντου.

Κατά ψήφισαν οι δημοτικοί σύμβουλοι κ.κ, 1) Κοτσικώνας Επαμεινώνδας ,2) Αρκουμάνης Πέτρος 3) Τσιφής Δημήτριος 4) Αλεξίου Λουκάς.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* Την υπ΄αριθ 44/2023 Απόφαση της Κοινότητας Λιβαδειάς.
* Τις διατάξεις του άρθρου 185 του Ν. 3463/2006
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Παραχωρεί δωρεάν στην Δημόσια Επιχείρηση Δικτύων Διανομής Αερίου (ΔΕΔΑ) δημοτικού χώρου που βρίσκεται στη συμβολή των οδών Ρούμελης και Χαιρωνείας προκειμένου να εγκατασταθεί σταθμός υποβιβασμού πίεσης από τα 19 bar στα 4 bar .

Κατά ψήφισαν οι δημοτικοί σύμβουλοι κ.κ, 1) Κοτσικώνας Επαμεινώνδας ,2) Αρκουμάνης Πέτρος 3) Τσιφής Δημήτριος 4) Αλεξίου Λουκάς.

**Η απόφαση πήρε τον αριθμό 251**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Μητάς Αλέξανδρος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Μερτζάνης Κων/νος |  |
| 7 |  | Σαγιάννης Μιχαήλ |  |
| 8 |  | Καπλάνης Κων/νος |  |
| 9 |  | Τόλιας Δημήτριος |  |
| 10 |  | Τζουβάρας Νικόλαος |  |
| 11 |  | Καραλής Χρήστος |  |
| 12 |  | Κοτσικώνας Επαμεινώνδας |  |
| 13 |  | Αρκουμάνης Πέτρος |  |
| 14 |  | Τσιφής Δημήτριος |  |
| 15 |  | Αλεξίου Λουκάς |  |
| 16 |  | Πλιακοστάμος Κων/νος |  |
| 17 |  | Χέβα Νάνσυ |  |
| 18 |  | Τουμαράς Βασίλειος |  |
| 19 |  | Κατής Χαράλαμπος |  |